28 जुलाई से सावन का महीना शुरू हो रहा है। भगवान शिव का प्रिय सावन का पहला सोमवार 30 जुलाई को है। इस पवित्र महीने में भगवान शिव और माता पार्वती की पूजा आराधना करने पर हर मनोकामना पूरी होती है। ऐसे में आज हम आपको बताएंगे देवों के महादेव के पास डमरू, त्रिशुल और गले में सांप होने के पीछे के रहस्य…. वैसे तो भगवान शिव को सभी तरह के अस्त्रों को चलाने में महारथ हासिल है, लेकिन शास्त्रों में भगवान शिव का प्रमुख अस्त्र त्रिशुल बताया गया है। इसके पीछे की कहानी बताई जाती है कि जब सृष्टि के आरंभ में ब्रह्मनाद से जब शिव प्रकट हुए तो उनके साथ रज, तम और सत गुण भी प्रकट हुए। यही तीनों गुण मिलकर शिवजी के तीन शूल यानी त्रिशूल बना।